Document ID: 32010D0296

SKLEP KOMISIJE
z dne 21. maja 2010
o uvedbi registra biocidnih pripravkov
(notificirano pod dokumentarno številko C(2010) 3180)
(Besedilo velja za EGP)
(2010/296/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti člena 18(4) Direktive,
ob upoštevanju naslednjega:
(1)
Da bi države članice lažje dosegle skladnost z zahtevo iz člena 18(1) Direktive 98/8/ES o predložitvi podatkov o biocidnih pripravkih, za katere so izdale dovoljenje ali jih registrirale, je primerno, da se na ravni Evropske unije uvede standardiziran informacijski sistem v obliki registra biocidnih pripravkov (v nadaljnjem besedilu: register).
(2)
Da se zagotovi konsistentnost podatkov, bi morale register za vpisovanje informacij po členu 18(1) Direktive 98/8/ES uporabljati vse države članice.
(3)
Ker se standardiziran informacijski sistem še razvija, je primerno, da se začetek uporabe tega sklepa odloži.
(4)
Ukrepi iz tega sklepa so v skladu z mnenjem Stalnega odbora za biocidne pripravke -
SPREJELA NASLEDNJI SKLEP:
Člen 1
Uvede se register biocidnih pripravkov.
Člen 2
Države članice v register biocidnih pripravkov vpisujejo informacije po členu 18(1) Direktive 98/8/ES.
Člen 3
Ta sklep začne veljati 1. julija 2010.
Člen 4
Ta sklep je naslovljen na države članice.
V Bruslju, 21. maja 2010

Labels: 1
0
3
6
12